Але ж я не сказала пра галоўнае: адзенне на манекеншчыцах ад антычнага да сярэднявечнага (з шыракаполымі капелюшамі, веерамі і дэкальтэ) і да сучасных мадэлек з міні-спаднічкамі (то традыцыйнымі, то ў выглядзе званочкаў, то ромбікаў) – не проста змацаваныя паміж сабой газетныя старонкі. Яны былі прыгожа складзеныя, згорнутыя, разгорнутыя, выпуклыя, увагнутыя, гафрыраваныя… Па праўдзе, ва ўсіх прысутных проста перахапіла дух, публіка пастаянна ўзрывалася апладысментамі і выдыхала калектыўнае “Ах!”.